ทหารไทยกระตุ้นเบี้ย ทำดีไม่เคลมลด10%
ธนาคารทหารไทย กระตุ้นเบี้ยประกันดูแลตัวเองดี ไม่เคลมเอาส่วนลดไป 10%
7 มี.ค. 2555

ธนาคารทหารไทย กระตุ้นเบี้ยประกันดูแลตัวเองดี ไม่เคลมเอาส่วนลดไป 10%
น.ส.กมลวรรณ อิ่มฤทัยเจริญโชค ผู้อำนวยการอาวุโสธุรกิจประกัน ธนาคารทหารไทย เปิดเผยว่า ธนาคารได้จัดรายการส่งเสริมการขายให้กับผลิตภัณฑ์ประกันภัย “ทีเอ็มบี ประกันอุบัติเหตุคุ้มครองพิเศษ ชัวร์ 100%” หรือ “TMB Accident Care 100% Extra Sure” โดยหากลูกค้ามีประวัติดีและไม่มีการเคลมตลอดทั้งปี จะได้ลดค่าเบี้ย 10% จากค่าเบี้ย 1,559 บาท 
สำหรับแบบประกันภัยนี้ เป็นการตอบโจทย์ความต้องการของลูกค้าที่ต้องการวางแผนความคุ้มครองพิเศษ ซึ่งหากลูกค้าเสียชีวิตจากอุบัติเหตุจะได้รับความคุ้มครองเต็ม 100% ของทุนประกันทุกกรณี หรือทุนประกันสูงสุด 5 แสนบาท และรับความคุ้มครองเพิ่มขึ้นเท่าตัวด้วยวงเงินถึง 1 ล้านบาท หากเสียชีวิตขณะโดยสารยานพาหนะหรือขณะอยู่ในอาคารสาธารณะ 
นอกจากนี้ ยังได้รับค่ารักษาพยาบาลจากสถานพยาบาลชั้นนำในเครือข่ายมากกว่า 250 แห่งทั่วประเทศ สูงสุด 2 หมื่นบาทต่ออุบัติเหตุแต่ละครั้ง และสามารถเข้ารับการรักษาอย่างต่อเนื่องไม่จำกัดจำนวนครั้ง โดยลูกค้าไม่ต้องสำรองจ่ายค่ารักษาพยาบาล ซึ่งผลิตภัณฑ์นี้ยังให้ความคุ้มครองทุกท่านตั้งแต่อายุ 1 เดือน-70 ปี
กล่าวว่า “แม้ว่าตัวเลขสถิติการเกิดอุบัติเหตุในช่วง 5 ปีที่ผ่านมา มีแนวโน้มลดลงอย่างเห็นได้ชัด (ข้อมูลสถิติจากมูลนิธิไทยโรดส์) ซึ่งเป็นสัญญาณที่ดี แต่เราเชื่อว่าในปัจจุบันลูกค้าส่วนใหญ่ มองเห็นความสำคัญของการได้รับความคุ้มครองด้านอุบัติเหตุเพิ่มขึ้น ไม่ว่าจะต่อตัวเราเองหรือกับคนที่เรารัก เพราะความแน่นอนคือความไม่แน่นอน 
ทีเอ็มบี ยังมีรูปแบบการประกันที่หลากหลายที่สามารถตอบโจทย์ความต้องการของลูกค้า ซึ่งทีเอ็มบี ก็ได้นำมาจัดโปรโมชั่นพิเศษ ต้อนรับซัมเมอร์ ปี 2555 กับโปรโมชั่น Wow กับ ทีเอ็มบี ซัมเมอร์ เซฟ !! (TMB Summer Safe !!) สำหรับลูกค้าที่สมัครและชำระค่าเบี้ยผลิตภัณฑ์ประกันชีวิต หรือผลิตภัณฑ์ประกันวินาศภัยที่ร่วมรายการส่งเสริมการขายผ่านธนาคาร โดยค่าเบี้ยประกันรวมเริ่มต้นที่ 1 หมื่นบาท ลูกค้าก็จะได้รับบัตรกำนัลซื้อสินค้ามูลค่าสูงสุด 4,000 บาท เริ่มตั้งแต่วันนี้ถึงเดือน เม.ย.นี้
ทีเอ็มบี พร้อมมอบความหลากหลายสำหรับลูกค้าที่ต้องการวางแผนการประกันที่สามารถคุ้มครองและตอบสนองความต้องการของลูกค้าอย่างมากมาย โดยสามารถสมัครได้ตั้งแต่วันนี้เป็นต้นไป ที่ TMB ทุกสาขาทั่วประเทศ หรือสอบถามรายละเอียดเพิ่มเติม ได้ที่ TMB Contact Center 1558 หรือ tmbbank.com